ફિલ્મની વાર્તા અને ડિરેક્શન પર આવીએ તો વાર્તા બિલકુલ નવી નથી, પણ એમાં તાજગી ભરપૂર છે. આ પ્રકારની વાર્તાને ગુજરાતી બેકગ્રાઉન્ડમાં ખુબજ સરળતાથી ફીટ કરવામાં આવી છે આથી આપણને તે આપણી લાગે છે. જો ડીરેક્શનની વાત કરીએ તો સંદીપભાઈએ ફિલ્મ બનાવવામાં જરૂરથી જબરદસ્ત મહેનત કરી છે તે દેખાઈ આવે છે પરંતુ ફિલ્મને આપણા દિલમાં ઉતારી દેવામાં એમને જરાય મહેનત કરવી પડી નથી. બીજા શબ્દોમાં કહીએ તો ફિલ્મને એમણે એની ઈચ્છા મુજબ વહેવા દીધી છે. કદાચ તેને કારણે આપણને ક્યાંક એમ લાગે કે આ સિક્વન્સ થોડો લાંબો થઇ શક્યો હોત કે પેલો સિક્વન્સ થોડો ઓછો ચાલ્યો હોત તો વાંધો ન આવત, પણ કદાચ એમ કરવાથી ફિલ્મના પ્રવાહમાં બ્રેક લાગત જે સંદીપભાઈ કદાચ ઈચ્છતા ન હતા અને આથીજ પૂરેપૂરી 260 મિનીટ્સ સુધી ફિલ્મ તમને પોતાની લાગે છે અને બોર નથી કરતી.